Kofstad: - Dette er kjempemessig
- Jeg er for veldig mange turneringer. Jeg vet ennå ikke helt sikkert hvor mange, jeg har ikke hatt tid til å sette meg inn i det, gliser Kofstad i samtale med VG Nett. - Dette er kjempemessig. Jeg har trent og trent, og nå har jeg endelig fått belønning for det. 25-åringen fra Losby Golfklubb tok sin annen seier for sesongen da han vant i Savelletri i Italia. - Allerede i desember skal jeg spille min første turnering på Europa-touren. Jeg drar til Sør-Afrika. Så er det juleferie, og så blir vel Dubai først. - Hvordan klarte du å ro i land seieren? - Jeg var kald og rolig og avslappet i hele dag. En avslutningsrunde på fire under par var nok til å sikre seieren med ett slags margin. Kofstad var med på å vinne Norges første VM-gull for amatører. Han er en del av Team Norway, golfforbundets satsing mot OL i Rio de Janeiro i 2016. - Hva skal du gjøre for å bli enda bedre? - Nå som det går så bra er det bare å endre minst mulig.
Ikke bare innkasserte han 325 000 kroner, men langt viktigere: Espen Kofstad vant sesongfinalen på Challengetouren og er klar for Europa-touren neste år.